ויליאם מרסי

ויליאם לירנד מרסי (באנגלית: William Learned Marcy; 12 בדצמבר 1786 - 4 ביולי 1857) היה מדינאי אמריקני שכיהן כמזכיר המדינה של ארצות הברית וכמזכיר המלחמה. קודם למינויו הוא שימש מושל מדינת ניו יורק וכסנאטור מטעמה.

מרסי נולד בסאות'ברידג', מסצ'וסטס וסיים את לימודיו האקדמיים באוניברסיטת בראון. לאחר הסמכתו לעריכת דין, בשנת 1811, הוא החל לעסוק במקצוע בניו יורק. לאחר מכן השתתף מרסי במלחמת 1812, לאחריה חזר לעבודתו המשפטית, אך פעילותו הפוליטית בקרב המפלגה הדמוקרטית-רפובליקנית הביאה בשנת 1818 להעברתו מתפקידו.

בשנים 1821–1823 עמד מרסי בראש הפלוגה הצבאית שהוצבה בניו יורק. לאחר מכן, בשנים 1823 - 1829, הוא שימש מבקר המדינה בניו יורק ובשנים 1829 - 1831 כיהן כשופט בית המשפט העליון במדינה. בשנת 1831 הוא נבחר לסנאטור וכיהן בסנאט עד 1833, בו הוא היה חבר ועדת המשפט.

לאחר סיום כהונתו בסנאט נבחר מרסי למושל ניו יורק. הוא נבחר לתפקיד שלוש פעמים רצופות וכיהן בו בין 1833 - 1838. לאחר מכן היה מרסי חבר הוועידה הלאומית למשא ומתן על פיצויים למקסיקו (1839 - 1842) וחיזק את מעמדו בקרב תומכי העבדות במפלגה הדמוקרטית.

בשנים 1845–1849 כיהן מרסי כשר לענייני מלחמה בממשלתו של הנשיא ג'יימס פולק. בסיום תפקידו הוא חזר לעסוק בעריכת דין, אך בשנת 1852 הציג את מועמדותו בבחירות למועמד המפלגה הדמוקרטית לנשיאות. לאחר הפסדו בבחירות אלו והיבחרו של פרנקלין פירס לנשיאות ארצות הברית, מרסי מונה על ידיו לתפקיד מזכיר המדינה. בתקופת כהונתו בתפקיד הושלמה רכישת גדסדן. כארבעה חודשים לאחר סיום תפקידו, בשנת 1857, נפטר מרסי והובא לקבורה באולבני שבניו יורק.

קישורים חיצוניים

 
 
 

חברי המפלגה הדמוקרטית (ארצות הברית)
מזכירי המדינה של ארצות הברית
מזכירי המלחמה של ארצות הברית
חברי הקבינט של ארצות הברית בממשל ג'יימס פולק
חברי הקבינט של ארצות הברית בממשל פרנקלין פירס
מושלי מדינות ארצות הברית מהמפלגה הדמוקרטית
מועמדים לנשיאות ארצות הברית ב-1852
חברי הסנאט של ארצות הברית ממדינת ניו יורק
אנשי הכוחות המזוינים של ארצות הברית במלחמת 1812
מועמדים לנשיאות ארצות הברית מטעם המפלגה הדמוקרטית
שופטי בתי המשפט של מדינת ניו יורק
סנאטורים חברי המפלגה הדמוקרטית
אמריקאים שנולדו ב-1786
אמריקאים שנפטרו ב-1857